อัปเดตจุดน้ำท่วม-จราจรติดขัด รถเล็กเลี่ยง “สุขุมวิท-รามคำแหง”
อัปเดตจุดพื้นที่น้ำท่วมขัง-จราจรติดขัด รถเล็กควรหลีกเลี่ยงเส้นทาง “สุขุมวิท-รามคำแหง” ยังมีน้ำท่วมขังสูง รวมถึงยังมีพื้นที่เขต กทม-ปริมณฑล มีน้ำท่วมขังเล็กน้อย
อัปเดตจุดพื้นที่น้ำท่วมขัง-จราจรติดขัด รถเล็กควรหลีกเลี่ยงเส้นทาง “สุขุมวิท-รามคำแหง” ยังมีน้ำท่วมขังสูง รวมถึงยังมีพื้นที่เขต กทม-ปริมณฑล มีน้ำท่วมขังเล็กน้อย
13 ก.ย. 2565

ผู้สื่อข่าวรายงานว่า ศูนย์ควบคุมระบบป้องกันน้ำท่วมกรุงเทพมหานคร รายงานได้เกิดฝนตกในพื้นที่กรุงเทพฯ และปริมณฑลสำหรับพื้นที่มีน้ำท่วมขัง โดยมีรายละเอียดดังนี้
1.ถนนรามคำแหง ควรหลีกเลี่ยงขาออก บริเวณตรงข้าม มหาวิทยาลัยรามคำแหงมีน้ำท่วมขังผิวจราจร รถเคลื่อนตัวได้ช้า และซอยรามคำแหง 24 (หลังราม) ควรหลีกเลี่ยงเส้นทางน้ำท่วมขังสูงเสมอฟุตบาต และการจราจรติดขัด
2.ถนนลาดพร้าว (ใต้ด่วนลาดพร้าว-แยกมหาดไทย) ระหว่างซอยลาดพร้าว 87-93 ระยะทาง 500 เมตร น้ำท่วมขัง เสมอฟุตบาต ทั้ง 2 ฝั่งทิศทาง ขาออกไปบางกะปิ ท้ายสะสมถึงแยกรัชดาลาดพร้าว จากทิศทางขาเข้าไปใต้ทางด่วนลาดพร้าว ท้ายอยู่บางกะปิ
3.ถนนสุขุมวิท ผ่านแยกลาซาล ขณะนี้มีน้ำท่วมขัง การจราจรติดขัดทั้งสองฝั่ง ฝนตกหนัก, น้ำท่วม ซอยสุขุมวิท 71 มุ่งหน้าไปคลองตันระหว่างปรีดี 15-17 ระดับน้ำเริ่มสูงขึ้น และน้ำท่วมใต้ บีทีเอส แบริ่ง ถนนสุขุมวิท, น้ำท่วมซอยสุขุมวิท 42
4.ซอยกรุงเทพกรีฑา7 ในพื้นที่มีน้ำท่วมขังสูง รถเล็กแนะนำหลีกเลี่ยงเส้นทาง
5.ถนนศรีนครินทร์ ผ่านแยกต่างระดับศรีราม ไปหมู่บ้านนักกีฬา มีน้ำท่วมสูง ครึ่งล้อรถยนต์ การจราจรติดขัดมาก
6.ถนนรามอินทรา ควรหลีกเลี่ยงขาออก หน้าเซ็นทรัลฯ – ซอยรามอินทรา 5 สูง 10 ซม. ยาว 100 เมตร และกลับกัน ตรงข้ามเซ็นทรัลฯ มุ่งหน้า วงเวียนบางเขน สูง 10 ซม. ยาว 50 เมตร และถนนแจ้งวัฒนะ ขาเข้า มาจากแยกหลักสี่ หน้ารีเจ้นท์โฮม -วงเวียนบางเขน สูง 10 ซม. ยาว 50 เมตร

 